PMIndiaData/PMIndiaSum huggingface dataset:
ആയുഷ്മാന്‍ ഭാരതിന് കീഴില്‍ ആരോഗ്യ ഇന്‍ഷ്വറന്‍സ് പദ്ധതി നടപ്പിലാക്കുന്നതിന്റെ മുന്നൊരുക്കങ്ങള്‍ പ്രധാനമന്ത്രി അവലോകനം ചെയ്തു

ആയുഷ്മാന്‍ ഭാരതിന് കീഴില്‍ നടപ്പിലാക്കാന്‍ ഉദ്ദേശിക്കുന്ന ബൃഹത്തായ ആരോഗ്യ ഇന്‍ഷ്വറന്‍സ് പദ്ധതിയുടെ മുന്നൊരുക്കങ്ങളുടെ പുരോഗതി പ്രധാനമന്ത്രി ശ്രീ. നരേന്ദ്ര മോദി ന്യൂ ഡല്‍ഹിയില്‍ ഇന്ന് അവലോകനം ചെയ്തു. ആരോഗ്യ ഇന്‍ഷ്വറന്‍സ് പദ്ധതി എത്രയും വേഗം സുഗമമായി നടപ്പിലാക്കുന്നതിന് സംസ്ഥാനങ്ങളുമായുള്ള കൂടിയാലോചനകളടക്കം, ഇതുവരെ നടന്ന മുന്നൊരുക്കങ്ങളെ കുറിച്ച് മുതിര്‍ന്ന ഉദ്യോഗസ്ഥര്‍ പ്രധാനമന്ത്രിയെ ധരിപ്പിച്ചു. ഓരോ കുടുംബത്തിനും അഞ്ച് ലക്ഷം രൂപയുടെ വരെ ഇന്‍ഷ്വറന്‍സ് പരിരക്ഷ പ്രദാനം ചെയ്യുന്നതാണ് പദ്ധതി. പാവപ്പെട്ടവരും, പ്രത്യേക ശ്രദ്ധ അര്‍ഹിക്കുന്നവരുമടങ്ങുന്ന 10 കോടിയിലധികം കുടുംബങ്ങളെ ലക്ഷ്യമിട്ടാണ് പദ്ധതി രൂപകല്‍പ്പന ചെയ്തിട്ടുള്ളത്. ഈ പദ്ധതി മുഖേന സമൂഹത്തിലെ പാവപ്പെട്ടവര്‍ക്കും, പാര്‍ശ്വവല്‍ക്കരിക്കപ്പെട്ടവര്‍ക്കും പരമാവധി പ്രയോജനം ലഭ്യമാക്കേണ്ടതിന്റെ പ്രാധാന്യം പ്രധാനമന്ത്രി ഊന്നി പറഞ്ഞു. കേന്ദ്ര ആരോഗ്യ കുടുംബക്ഷേമ മന്ത്രാലയം, നിതി ആയോഗ്, പ്രധാനമന്ത്രിയുടെ കാര്യാലയം എന്നിവിടങ്ങളിലെ മുതിര്‍ന്ന ഉദ്യോഗസ്ഥര്‍ പദ്ധതിയുടെ വിവിധ വശങ്ങളെ കുറിച്ച് പ്രധാനമന്ത്രിയെ ധരിപ്പിച്ചു. കഴിഞ്ഞ മാസം അംബേദ്ക്കര്‍ ജയന്തി ദിനത്തിലാണ് ആയുഷ്മാന്‍ ഭാരതിന് കീഴിലുള്ള ആദ്യത്തെ ആരോഗ്യ സൗഖ്യ കേന്ദ്രം ഛത്തീസ്ഗഢിലെ ബിജപ്പൂരില്‍ പ്രധാനമന്ത്രി ഉദ്ഘാടനം ചെയ്തത്.
പ്രധാനമന്ത്രിയുടെ ദേശീയ ദുരിതാശ്വാസ നിധിയിലേക്ക് ഗോവ മുഖ്യമന്ത്രിയുടെ സംഭാവന

പ്രധാനമന്ത്രിയുടെ ദേശീയ ദുരിതാശ്വാസ നിധിയിലേക്ക് ഗോവ മുഖ്യമന്ത്രിശ്രീ. ലക്ഷ്മീകാന്ത് പര്‍സേകര്‍ 1.96 കോടി രൂപ സംഭാവന നല്‍കി. പ്രതിരോധ മന്ത്രി ശ്രീ. മനോഹര്‍ പരീകര്‍ക്കൊപ്പം പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ച അദ്ദേഹം ഈ തുകക്കുള്ള ചെക്ക് കൈമാറി.
മലയാളികളുടെ പുതുവത്സര വേളയിൽ  ജനങ്ങൾക്ക്  ആശംസകളര്‍പ്പിച്ച് പ്രധാനമന്ത്രി

മലയാളികളുടെ പുതുവത്സര വേളയിൽ ജനങ്ങൾക്ക് പ്രധാനമന്ത്രി ശ്രീ നരേന്ദ്രമോദി ആശംസകള്‍ അറിയിച്ചു. ”ചിങ്ങമാസം ആരംഭിക്കുന്ന ഈ വേളയില്‍, ഏവര്‍ക്കും, പ്രത്യേകിച്ച് മലയാളികളായ എന്റെ സഹോദരീസഹോദരന്മാര്‍ക്ക്, എന്റെ ആശംസകള്‍. വരുംവര്‍ഷം വിജയത്തിന്റെയും സൗഖ്യത്തിന്റെയും സമൃദ്ധിയുടെയും നാളുകളാകട്ടെയെന്നു ഞാന്‍ പ്രാര്‍ത്ഥിക്കുന്നു”- പ്രധാനമന്ത്രി പറഞ്ഞു.
റാം മനോഹർ ലോഹ്യയുടെ ജന്മവാർഷികത്തിൽ  പ്രധാനമന്ത്രി അദ്ദേഹത്തിന് ശ്രദ്ധാഞ്ജലി അർപ്പിച്ചു

റാം മനോഹർ ലോഹ്യയുടെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. ഈ അവസരത്തിൽ, ഡോ. ലോഹ്യ ലിൻലിത്‌ഗോ പ്രഭുവിന് എഴുതിയ കത്തും ഡോ. ലോഹ്യയുടെ പിതാവും അദ്ദേഹവും തമ്മിലുള്ള കത്തിടപാടുകളും അടങ്ങുന്ന ചരിത്രത്തിന്റെ താളുകളിൽ നിന്നുള്ള രസകരമായ ചില വിലപ്പെട്ട വിവരങ്ങളും അദ്ദേഹം പങ്കിട്ടു. ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു; "ഡോ. റാം മനോഹർ ലോഹ്യയെ അദ്ദേഹത്തിന്റെ ജന്മവാർഷികത്തിൽ അനുസ്മരിക്കുന്നു. നിരവധി ചരിത്രസംഭവങ്ങളിൽ അദ്ദേഹം മുൻപന്തിയിലായിരുന്നു. നമ്മുടെ സ്വാതന്ത്ര്യസമരത്തിൽ അദ്ദേഹം പ്രധാന പങ്കുവഹിച്ചു. തത്വാധിഷ്‌ഠിത രാഷ്ട്രീയത്തിന്റെയും ബൗദ്ധിക വൈഭവത്തിന്റെയും പേരിൽ അദ്ദേഹം പരക്കെ ആദരിക്കപ്പെടുന്നു." "ചരിത്രത്തിന്റെ താളുകളിൽ നിന്നുള്ള രസകരമായ ചില വിലപ്പെട്ട വിവരങ്ങൾ …. ഡോ. ലോഹ്യ ലിൻലിത്‌ഗോ പ്രഭുവിന് അയച്ച ഒരു കത്തും ഡോ. ലോഹ്യയുടെ പിതാവും അദ്ദേഹവും തമ്മിലുള്ള കത്തിടപാടുകളും."
അമേരിക്കന്‍ തെരഞ്ഞെടുപ്പ് വിജയത്തില്‍ ഡൊണാള്‍ഡ് ട്രംപിന് പ്രധാനമന്ത്രിയുടെ അഭിനന്ദനം

അമേരിക്കന്‍ പ്രസിഡന്റായി തെരഞ്ഞെടുക്കപ്പെട്ട ശ്രീ. ഡൊണാള്‍ഡ് ട്രംപിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ”അമേരിക്കയുടെ നാല്‍പ്പത്തിയഞ്ചാമത്തെ പ്രസിഡന്റായി തെരഞ്ഞെടുക്കപ്പെട്ടതില്‍ ഡൊണാള്‍ഡ് ട്രംപിന് അഭിന്ദനങ്ങള്‍. ഇന്ത്യയുമായുള്ള സൗഹൃദം തെരഞ്ഞെടുപ്പ് പ്രചാരണ വേളയില്‍ താങ്കള്‍ വ്യക്തമാക്കിയതിനെ ഞങ്ങള്‍ വിലമതിക്കുന്നു. ഇന്ത്യ -യു.എസ് ഉഭയകക്ഷി ബന്ധങ്ങള്‍ പുതിയ ഉയരത്തിലെത്തിക്കാന്‍ അങ്ങയോടൊപ്പം പ്രവര്‍ത്തിക്കുന്നതിന് ഞങ്ങള്‍ ഉറ്റു നോക്കുകയാണ്,” പ്രധാനമന്ത്രി പറഞ്ഞു
13 -ാമത് ബ്രിക്സ് ഉച്ചകോടിയിൽ   പ്രധാനമന്ത്രി അധ്യക്ഷത  വഹിച്ചു

പ്രധാനമന്ത്രി ശ്രീ നരേന്ദ്ര മോദി ഇന്ന് പതിമൂന്നാമത് ബ്രിക്സ് ഉച്ചകോടിയിൽ വെർച്വലായി ആധ്യക്ഷ്യം വഹിച്ചു 'ബ്രിക്‌സ്@15: തുടര്‍ച്ച, ഏകീകരണം, സമവായം എന്നിവയില്‍ ബ്രിക്‌സിനുള്ളിലെ സഹകരണം'. എന്നതാണ് ഇന്ത്യ തിരഞ്ഞെടുത്ത ഉച്ചകോടിയുടെ പ്രമേയം . ബ്രസീൽ പ്രസിഡന്റ് ജെയർ ബോൾസോനാരോ, റഷ്യൻ പ്രസിഡന്റ് വ്‌ളാഡിമിർ പുടിൻ, ചൈനീസ് പ്രസിഡന്റ് ഷി ജിൻപിങ്, ദക്ഷിണാഫ്രിക്കൻ പ്രസിഡന്റ് സിറിൽ റാമഫോസ എന്നിവരടങ്ങുന്ന മറ്റ് ബ്രിക്‌സ് നേതാക്കളുടെ പങ്കാളിത്തം ഉച്ചകോടിയിൽ ഉണ്ടായിരുന്നു. ഈ വർഷം ഇന്ത്യയുടെ അധ്യക്ഷപദവിയ്ക്കിടെ ബ്രിക്‌സ് പങ്കാളികളിൽ നിന്ന് ലഭിച്ച സഹകരണത്തിന് പ്രധാനമന്ത്രി അഭിനന്ദനം അറിയിച്ചു, ഇത് നിരവധി പുതിയ സംരംഭങ്ങൾക്ക് വിജയം കൈവരിക്കാൻ അനുവദിച്ചു. ആദ്യ ബ്രിക്സ് ഡിജിറ്റൽ ഹെൽത്ത് സമ്മിറ്റ് ഇതിൽ ഉൾപ്പെടുന്നു; ബഹുരാഷ്ട്ര പരിഷ്കാരങ്ങളെക്കുറിച്ചുള്ള ആദ്യത്തെ ബ്രിക്സ് മന്ത്രിമാരുടെ സംയുക്ത പ്രസ്താവന; ഒരു ബ്രിക്സ് ഭീകര വാദ വിരുദ്ധ പ്രവർത്തന പദ്ധതി; റിമോട്ട് സെൻസിംഗ് ഉപഗ്രഹ മേഖലയിലെ സഹകരണത്തിനുള്ള ഒരു കരാർ; ഒരു വെർച്വൽ ബ്രിക്സ് വാക്സിൻ ഗവേഷണ വികസന കേന്ദ്രം; ഗ്രീൻ ടൂറിസത്തെ കുറിച്ചുള്ള ബ്രിക്സ് അലയൻസ് തുടങ്ങിയവ. കോവിഡിന് ശേഷമുള്ള ആഗോള വീണ്ടെടുക്കലിൽ ബ്രിക്സ് രാജ്യങ്ങൾക്ക് വഹിക്കാനാകുന്ന പ്രധാന പങ്ക് എടുത്തുകാണിച്ച പ്രധാനമന്ത്രി, 'ബിൽഡ് ബാക്ക് റെസിസ്റ്റൻസി, നൂതനമായി, വിശ്വാസ്യതയോടെ, സുസ്ഥിരമായി' എന്ന മുദ്രാവാക്യത്തിൽ ബ്രിക്സ് സഹകരണം മെച്ചപ്പെടുത്താൻ ആവശ്യപ്പെട്ടു. കോവിഡിന് ശേഷമുള്ള ആഗോള വീണ്ടെടുക്കലിൽ ബ്രിക്സ് രാജ്യങ്ങൾക്ക് വഹിക്കാനാകുന്ന പ്രധാന പങ്ക് എടുത്തുകാണിച്ച പ്രധാനമന്ത്രി, "പൂര്‍വ്വസ്ഥിതിപ്രാപിക്കളിലൂടെ, നവീനതയിലൂടെ , വിശ്വസ്തതയോടെ , സുസ്ഥിരതയോടെ" എന്ന മുദ്രാവാക്യത്തോടെ ബ്രിക്സ് സഹകരണം മെച്ചപ്പെടുത്താൻ ആവശ്യപ്പെട്ടു. ഈ വിഷയങ്ങളെക്കുറിച്ച് വിശദീകരിച്ചുകൊണ്ട്, വാക്സിനേഷന്റെ വേഗതയും ലഭ്യതയും വർദ്ധിപ്പിച്ച്, വികസിത ലോകത്തിനപ്പുറം ഫാർമ, വാക്സിൻ ഉൽപാദന ശേഷികൾ വൈവിധ്യവത്കരിച്ച് 'പ്രതിരോധശേഷി' സൃഷ്ടിച്ച്, ഡിജിറ്റൽ ഉപകരണങ്ങൾ ഉപയോഗിച്ച് 'നവീകരണം' വളർത്തുന്നതിലൂടെ തിരിച്ചുവരവ് ' ത്വരിതപ്പെടുത്തേണ്ടതിന്റെ ആവശ്യകത പ്രധാനമന്ത്രി ഊന്നിപ്പറഞ്ഞു. പൊതു നന്മയ്ക്കായി, ബഹുരാഷ്ട്ര സ്ഥാപനങ്ങളുടെ പരിഷ്കരണം അവരുടെ 'വിശ്വാസ്യത' വർദ്ധിപ്പിക്കുന്നതിനും, പരിസ്ഥിതി, കാലാവസ്ഥാ പ്രശ്നങ്ങളിൽ ഒരു പൊതു ബ്രിക്സ് ശബ്ദം സ്പഷ്ടമാക്കിക്കൊണ്ട് 'സുസ്ഥിര' വികസനം പ്രോത്സാഹിപ്പിക്കാനും അദ്ദേഹം ആവശ്യപ്പെട്ടു അഫ്ഗാനിസ്ഥാനിലെ സമീപകാല സംഭവവികാസങ്ങൾ ഉൾപ്പെടെ പ്രധാനപ്പെട്ട പ്രാദേശിക, ആഗോള പ്രശ്നങ്ങളും നേതാക്കൾ ചർച്ച ചെയ്തു. ഭീകരവാദവും തീവ്രവാദവും വളർത്തുന്ന ഭീഷണിയെക്കുറിച്ചുള്ള കാഴ്ചപ്പാടുകൾ ഉണ്ടായിരുന്നു, ഭീകരവാദത്തിനെതിരായ കർമ്മ പ്ലാൻ നടപ്പിലാക്കുന്നത് ത്വരിതപ്പെടുത്താൻ എല്ലാ ബ്രിക്സ് പങ്കാളികളും സമ്മതിച്ചു. ഉച്ചകോടിയുടെ സമാപനത്തിൽ നേതാക്കൾ 'ന്യൂഡൽഹി പ്രഖ്യാപനം' അംഗീകരിച്ചു.
പുനരുപയോഗ ഊര്‍ജ്ജ രംഗത്ത് ഇന്ത്യാ-മൊറോക്കോ സഹകരണത്തിന് മന്ത്രിസഭായുടെ അനുമതി

പുനരുപയോഗ ഊര്‍ജ്ജ രംഗത്ത് സഹകരിക്കുന്നതിന് ഇന്ത്യയും, മൊറോക്കോയും തമ്മില്‍ ഒപ്പു വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം മുന്‍കാല പ്രാബല്യത്തോടെ അംഗീകാരം നല്‍കി. 2018 ഏപ്രില്‍ 10 ന് ന്യൂ ഡല്‍ഹിയിലാണ് ധാരണാപത്രം ഒപ്പുവച്ചത്. പരസ്പരം ഗുണകരമാകുന്ന തരത്തില്‍ നവ, പുനരുപയോഗ ഊര്‍ജ്ജ വിഷയങ്ങളില്‍ ഉഭയകക്ഷി സഹകരണത്തിന് വ്യവസ്ഥാപിതമായ ബന്ധം സ്ഥാപിക്കാന്‍ ലക്ഷ്യമിടുന്നതാണ് ധാരണാപത്രം. സഹകരണവുമായി ബന്ധപ്പെട്ട മേഖലകളിലെ വിഷയങ്ങള്‍ അവലോകനം ചെയ്യാനും നിരീക്ഷിക്കാനും ഒരു സംയുക്ത പ്രവര്‍ത്തക സമിതിക്ക് രൂപം നല്‍കാനും ധാരണാപത്രത്തില്‍ വ്യവസ്ഥയുണ്ട്. പരിചയ സമ്പന്നരായ വിദ്ഗ്ദ്ധരെ കൈമാറുന്നതിനും, വിവര ശൃംഖല സ്ഥാപിക്കുന്നതിനും ധാരണാപത്രം ലക്ഷ്യമിടുന്നു. ഇരു രാജ്യങ്ങളും തമ്മിലുള്ള ഉഭയകക്ഷി സഹകരണം ശക്തിപ്പെടുത്താനും ധാരണാപത്രം സഹായിക്കും.
ഐ.എസ്.ആര്‍.ഒയും യു.എസ്.ജി.എസും സഹകരിക്കുന്നതിനു മന്ത്രിസഭയുടെ അംഗീകാരം

അമേരിക്കയുടെ ലാന്‍ഡ് റിമോട്ട് സെന്‍സിങ് ഉപഗ്രഹവിവരങ്ങള്‍ കൈമാറുന്നതിനും ഉപയോഗപ്പെടുത്തുന്നതിനുമായി സഹകരിക്കുന്നതിനായി ഇന്ത്യന്‍ ബഹിരാകാശ ഗവേഷണ കേന്ദ്ര(ഐ.എസ്.ആര്‍.ഒ.)വും അമേരിക്കന്‍ ജിയോളജിക്കല്‍ സര്‍വേ(യു.എസ്.ജി.എസ്.)യും ഒപ്പുവെച്ച ധാരണാപത്രത്തിന്റെ വിശദാംശങ്ങള്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭ മുമ്പാകെ വിശദീകരിക്കപ്പെട്ടു. 2016 ജൂലൈ ഒന്‍പതിനു ബംഗളുരുവില്‍വെച്ചാണ് ധാരണാപത്രം ഒപ്പുവെക്കപ്പെട്ടത്. കരാര്‍ വഴി ഐ.എസ്.ആര്‍.ഒയ്ക്ക് യു.എസ്.ജിയുടെ ലാന്‍ഡ്‌സാറ്റ് ഏഴും എട്ടും ഇന്ത്യയില്‍ ലഭിക്കുകയും യു.എസ്.ജിഎസിന് ഐ.എസ്.ആര്‍.ഒയുടെ റിസോര്‍സ്‌സാറ്റ് – 2ന്റെ അമേരിക്കന്‍ മേഖലാ ഡാറ്റ ലഭിക്കുകയും ചെയ്യും.
സെബിയും അബുദാബി ഫിനാന്‍ഷ്യല്‍ സര്‍വീസസ് റെഗുലേറ്ററി അതോറിറ്റിയും തമ്മിലുള്ള ധാരണ

സെക്യൂരിറ്റീസ് ആന്‍ഡ് എക്‌സ്‌ചേഞ്ച് ബോര്‍ഡ് ഓഫ് ഇന്ത്യ(സെബി)യും ഫിനാന്‍ഷ്യല്‍ സര്‍വീസസ് റെഗുലേറ്ററി അതോറിറ്റി(എഫ്.എസ്.ആര്‍.എ.)യും തമ്മില്‍ സഹകരണത്തിനും സാങ്കേതിക സഹായത്തിനുമായുള്ള ധാരണാപത്രം ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന മന്ത്രിസഭായോഗം അംഗീകാരം നല്‍കി. രണ്ട് ഏജന്‍സികളും തമ്മിലുള്ള സാമ്പത്തിക ബന്ധവും സഹകരണവും മെച്ചപ്പെടുന്നതിനും ഇരുരാജ്യങ്ങളിലെയും ഓഹരിവിപണികളുടെ വികാസത്തിനും ധാരണാപത്രം സഹായകമാകും. ഇതു വിവരങ്ങള്‍ പങ്കുവെക്കുന്നതിനുള്ള ചട്ടക്കൂടിനെ ശക്തിപ്പെടുത്തുകയും ചെയ്യും.
യു പി കുശിനഗർ അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു

ഉത്തർപ്രദേശിലെ കുശിനഗർ അപകടത്തിലുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. സാധ്യമായ എല്ലാ സഹായവും നൽകുന്നതിൽ പ്രാദേശിക ഭരണകൂടം പങ്കാളികളാണെന്നും പ്രധാനമന്ത്രി പറഞ്ഞു. ഒരു ട്വീറ്റിൽ പ്രധാനമന്ത്രി പറഞ്ഞു: "ഉത്തർപ്രദേശിലെ കുശിനഗറിലുണ്ടായ അപകടം ഹൃദയഭേദകമാണ്. ഇതിൽ ജീവൻ നഷ്ടപ്പെട്ടവരുടെ കുടുംബങ്ങളോട് ഞാൻ അഗാധമായ അനുശോചനം രേഖപ്പെടുത്തുന്നു. ഇതോടൊപ്പം പരിക്കേറ്റവർ വേഗത്തിൽ സുഖം പ്രാപിക്കട്ടെയെന്ന് ആശംസിക്കുന്നു. പ്രാദേശിക ഭരണകൂടം സഹായിക്കാൻ സാധ്യമായ എല്ലാ മാർഗ്ഗങ്ങളിലൂടെയും ശ്രമിക്കുകയാണ്. " –ND–
നരേഷ് ചന്ദ്രയുടെ നിര്യാണത്തില്‍ പ്രധാനമന്ത്രി അനുശോചിച്ചു

മുന്‍ സിവില്‍ സെര്‍വന്റ് നരേഷ് ചന്ദ്രയുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘ഭരണത്തിലും നയരൂപീകരണത്തിലും ഒളിമങ്ങാത്ത മുദ്ര പതിപ്പിച്ച മികച്ച പൊതുജന സേവകനായിരുന്നു നരേഷ് ചന്ദ്ര അദ്ദേഹത്തിന്റെ വിയോഗം വേദനിപ്പിക്കുന്നു. അമേരിക്കന്‍ അംബാസിഡര്‍ ആയിരിക്കെ അത്താഴ വിരുന്നിന് എന്നെ ക്ഷണിച്ച അദ്ദേഹവുമായുള്ള അര്‍ത്ഥ പൂര്‍ണ്ണമായ ചര്‍ച്ച ഞാന്‍ ഇപ്പോഴും ഓര്‍ക്കുന്നു. ശക്തമായ ഇന്ത്യ – അമേരിക്ക സൗഹൃദത്തില്‍ അദ്ദേഹം വിശ്വസിച്ചു’, പ്രധാനമന്ത്രി പറഞ്ഞു.
ചൈനീസ് വ്യാപാര സംഘം പ്രധാനമന്ത്രിയെ സന്ദര്ശിച്ചു

ചൈനയിലെ ബഹുരാഷ്ട്ര യന്ത്ര നിര്മ്മാണ കമ്പനിയായ സാനി ഗ്രൂപ്പിന്റെയും ചൈനീസ് ബിസിനസ്സുകാരുടെയും ഒരു സംഘം ശ്രീ. ലിയാംഗ് വെര്ജനിന്റെ നേതൃത്വത്തില് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു. ഇന്ത്യയിലെ വിവിധ മേഖലകളില് നിക്ഷപം നടത്താനുള്ള താത്പര്യം സംഘം അറിയിച്ചു. സാനി ഗ്രൂപ്പിന്റെ ചെയര്മാനാണ് ശ്രീ. ലിയാംഗ് വെര്ജന്.
ബാലിയിൽ  ജി-20 ഉച്ചകോടിക്കിടെ ഫ്രാൻസ് പ്രസിഡന്റുമായി പ്രധാനമന്ത്രി കൂടിക്കാഴ്ച നടത്തി

ജി-20 ഉച്ചകോടിയിൽ ഇന്ന് ഉച്ചഭക്ഷണത്തിനിടെ ,പ്രധാനമന്ത്രി ശ്രീ നരേന്ദ്ര മോദി ഫ്രാൻസ് പ്രസിഡന്റ് ഇമ്മാനുവൽ മാക്രോണുമായി കൂടിക്കാഴ്ച നടത്തി. പ്രതിരോധം, സിവിൽ ആണവ, വ്യാപാരം, നിക്ഷേപം തുടങ്ങി വിവിധ മേഖലകളിലെ സഹകരണം ഇരു നേതാക്കളും അവലോകനം ചെയ്തു. സാമ്പത്തിക ഇടപഴകലിന്റെ പുതിയ മേഖലകളിലെ സഹകരണത്തിന്റെ ആഴം കൂട്ടുന്നതിനെയും അവർ സ്വാഗതം ചെയ്തു. പരസ്പര താൽപര്യമുള്ള മേഖലാ , ആഗോള വിഷയങ്ങളും ചർച്ച ചെയ്തു. –ND–
ഹിമാചല്‍ പ്രദേശില്‍ ഉരുള്‍പൊട്ടലില്‍ ജീവഹാനി സംഭവിച്ചതില്‍ പ്രധാനമന്ത്രി അനുശോചിച്ചു

ഹിമാചല്‍ പ്രദേശിലെ മാണ്ടി ജില്ലയില്‍ ഉരുള്‍പൊട്ടലില്‍ ഏതാനും പേര്‍ക്കു ജീവഹാനി സംഭവിക്കാനിടയായതില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘ഹിമാചല്‍ പ്രദേശിലെ മാണ്ടി ജില്ലയില്‍ ഉരുള്‍പൊട്ടലില്‍ ഏതാനും പേര്‍ മരിക്കാനിടയായ സംഭവം വേദനിപ്പിക്കുന്നു. മരിച്ചവരുടെ ബന്ധുക്കളെ അനുശോചനം അറിയിക്കുന്നു. പരുക്കേറ്റവര്‍ വേഗം സുഖം പ്രാപിക്കുന്നതിനായി പ്രാര്‍ഥിക്കുന്നു. രക്ഷാപ്രവര്‍ത്തനങ്ങളില്‍ സഹായിക്കാനും സാധ്യമായ എല്ലാ സഹായവും ലഭ്യമാക്കുന്നതിനുമായി ദേശീയ ദുരിതാശ്വാസ സേന മാണ്ടിയിലേക്ക് ഉടന്‍ പുറപ്പെടും.’ പ്രധാനമന്ത്രി പ്രസ്താവിച്ചു.
ചരക്ക് സേവന നികുതി നടപ്പിലാക്കുന്നതുമായി ബന്ധപ്പെട്ട മുന്നൊരുക്കങ്ങള്‍ പ്രധാനമന്ത്രി അവലോകനം ചെയ്തു

രാജ്യത്ത് ചരക്ക് സേവന നികുതി നടപ്പിലാക്കുന്നതുമായി ബന്ധപ്പെട്ട മുന്നൊരുക്കങ്ങള്‍ വിലയിരുത്താന്‍ പ്രധാനമന്ത്രി ശ്രീ. നരേന്ദ്ര മോദി ന്യൂഡല്‍ഹിയില്‍ യോഗം വിളിച്ചു ചേര്‍ത്തു. കേന്ദ്ര ധനകാര്യമന്ത്രി, രണ്ട് ധനകാര്യ സഹമന്ത്രിമാര്‍, പ്രധാനമന്ത്രിയുടെ ഓഫീസിലെയും ധനകാര്യ മന്ത്രാലയത്തിലെയും മുതിര്‍ന്ന ഉദ്ദ്യോഗസ്ഥര്‍ തുടങ്ങിയവര്‍ യോഗത്തില്‍ സംബന്ധിച്ചു. അടുത്ത വര്‍ഷം ഏപ്രില്‍ ഒന്നിന് തന്നെ ചരക്ക് സേവന നികുതിയുടെ നടപ്പിലാക്കലിന് തുടക്കമിടണമെന്ന കാര്യത്തില്‍ വീഴ്ചയുണ്ടാവില്ലയെന്ന് ഉറപ്പുവരുത്താന്‍ നടത്തിയ അവലോകനത്തില്‍, മാതൃകാ ജി.എസ്.റ്റി. നിയമങ്ങളുടെയും ചട്ടങ്ങളുടെയും രൂപീകരണം, കേന്ദ്ര സംസ്ഥാനതലങ്ങളില്‍ ഐ.റ്റി. അടിസ്ഥാന സൗകര്യങ്ങള്‍ ഒരുക്കല്‍, കേന്ദ്ര സംസ്ഥാന ഗവണ്‍മെന്റുകളിലെ ഉദ്യോഗസ്ഥരുടെ പരിശീലനം, വ്യാപാര വ്യവസായ മേഖലകളിലെ ബോധവല്‍ക്കരണം തുടങ്ങി ജി.എസ്.റ്റി. നടപ്പാക്കലിന് ആവശ്യമായ വിവിധ നടപടികള്‍ വിലയിരുത്തി. എല്ലാ നടപടികളും അടുത്ത വര്‍ഷം ഏപ്രില്‍ ഒന്നിന് മുമ്പ് പൂര്‍ത്തീകരിക്കണമെന്ന് പ്രധാനമന്ത്രി നിര്‍ദ്ദേശം നല്‍കി. മാതൃകാ ജി.എസ്.റ്റി. നിയമങ്ങള്‍, ജി.എസ്.റ്റി. നിരക്കുകള്‍, ജി.എസ്.റ്റി യില്‍ ഉള്‍പ്പെടുത്തേണ്ടതോ ഒഴിവാക്കേണ്ടതോ ആയ ചരക്കുകളും സേവനങ്ങളും എന്നിവ സംബന്ധിച്ച ശുപാര്‍ശകള്‍ നല്‍കുന്നതിന് ജി.എസ്.റ്റി. കൗണ്‍സില്‍ അടിയന്തിരമായി യോഗങ്ങള്‍ ചേരണമെന്ന് പ്രധാനമന്ത്രി നിര്‍ദ്ദേശിച്ചു.
ലോക്‌സഭാഗം  ശ്രീ ബല്ലി ദുര്‍ഗ പ്രസാദ്റാവുവിന്റെ നിര്യാണത്തില്‍ പ്രധാനമന്ത്രി അനുശോചിച്ചു

ലോക്‌സഭാ എംപി ശ്രീ ബല്ലി ദുര്‍ഗ പ്രസാദ് റാവുവിന്റെ നിര്യാണത്തില്‍ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ''ലോക്‌സഭാ എംപി ശ്രീ. ബല്ലി ദുര്‍ഗ പ്രസാദ് റാവുവിന്റെ നിര്യാണത്തില്‍ ദുഃഖിക്കുന്നു. പരിചയസമ്പന്നനായ നേതാവായിരുന്നു അദ്ദേഹം. ആന്ധ്രയുടെ പുരോഗതിക്കായി അദ്ദേഹം ഫലപ്രദമായ സംഭാവനകളേകി. ദുഃഖകരമായ ഈ മണിക്കൂറില്‍ എന്റെ ചിന്തകള്‍ അദ്ദേഹത്തിന്റെ കുടുംബത്തോടും പ്രിയപ്പെട്ടവരോടുമൊപ്പമാണ്. ഓം ശാന്തി.''- പ്രധാനമന്ത്രി പറഞ്ഞു.
പ്രധാനമന്ത്രി തന്റെ സാമൂഹ്യ മാധ്യമ അക്കൗണ്ടുകള്‍ പ്രചോദിപ്പിക്കുന്ന വനിതകള്‍ക്കായി നല്‍കും

വനിതാ ദിനത്തില്‍ പ്രധാനമന്ത്രി ശ്രീ നരേന്ദ്ര മോദി തന്റെ സാമൂഹ്യ മാധ്യമ അക്കൗണ്ടുകള്‍ പ്രചോദനമേകുന്ന വനിതകള്‍ക്കായി നല്‍കും. ”ജീവിതത്തിലും, ജോലിയിലും നമ്മെ പ്രചോദിപ്പിക്കുന്ന വനിതകള്‍ക്ക് എന്റെ സാമൂഹ്യ മാധ്യമ അക്കൗണ്ടുകള്‍ ഈ വനിതാദിനത്തില്‍ ഞാന്‍ നല്‍കും. ദശലക്ഷക്കണക്കിന് ആളുകളില്‍ പ്രചോദനം സൃഷ്ടിക്കാന്‍ ഇത് അവരെ സഹായിക്കും. അത്തരമൊരു വനിതയാണോ നിങ്ങള്‍? അല്ലെങ്കില്‍ പ്രചോദനം നല്‍കുന്ന അത്തരം വനിതകളെ നിങ്ങള്‍ക്ക് അറിയാമോ? എങ്കില്‍ അത്തരം കഥകള്‍ #SheInspiresUs ഉപയോഗിച്ച് പങ്കിടുക”, പ്രധാനമന്ത്രി പറഞ്ഞു.
ലോക് നായക് ജയപ്രകാശ് നാരായണിന് പ്രധാനമന്ത്രി പ്രണാമം അര്‍പ്പിച്ചു

ലോക് നായക് ജയപ്രകാശ് നാരായണിന് അദ്ദേഹത്തിന്റെ ജന്മവാര്‍ഷികത്തില്‍ പ്രധാനമന്ത്രി ശ്രീ. നരേന്ദ്ര മോദി പ്രണാമം അര്‍പ്പിച്ചു. ‘അഭിവന്ദ്യനായ ലോക് നായക് ജയപ്രകാശ് നാരായണിനെ അദ്ദേഹത്തിന്റെ ജയന്തിയില്‍ ഞാന്‍ വണങ്ങുന്നു. അദ്ദേഹത്തിന്റെ അചഞ്ചലമായ നിര്‍ഭയത്വവും ധാര്‍മികതയും എല്ലാ ഇന്ത്യാക്കാരനെയും പ്രചോദിപ്പിച്ചുകൊണ്ടേയിരിക്കും,’ പ്രധാനമന്ത്രി പറഞ്ഞു.
യൂറോപ്യൻ കമ്മീഷൻ പ്രസിഡന്റ് ഉർസുല വോൺ ഡെർ ലെയ്‌നുമായി ഇന്ന് ചർച്ച നടത്താനായതിൽ സന്തോഷമുണ്ട്: പ്രധാനമന്ത്രി

പ്രധാനമന്ത്രി ശ്രീ നരേന്ദ്ര മോദി ഇന്ന് ന്യൂ ഡൽഹിയിൽ യൂറോപ്യൻ കമ്മീഷൻ പ്രസിഡന്റ് ഉർസുല വോൺ ഡെർ ലെയ്നുമായി ചർച്ച നടത്തി. ചർച്ചകളെ കുറിച്ച് പ്രധാനമന്ത്രി ട്വീറ്റ് ചെയ്തു : "യൂറോപ്യൻ യൂണിയൻ കമ്മീഷൻ പ്രസിഡന്റ് വോൺ ഡെർ ലെയ്‌നുമായി ഇന്ന് ചർച്ച നടത്തിയതിൽ സന്തോഷമുണ്ട്. സാമ്പത്തികവും സാംസ്കാരികവുമായ ബന്ധങ്ങൾ ഉൾപ്പെടെയുള്ള ഇന്ത്യ-യൂറോപ്യൻ യൂണിയൻ ബന്ധങ്ങളുടെ മുഴുവൻ ശ്രേണിയും ഞങ്ങൾ അവലോകനം ചെയ്തു" –ND–
ഡെൻമാർക്കിലെ രാജ്ഞി മാർഗരേത്ത് II പ്രധാനമന്ത്രിയെ  എതിരേറ്റു

കോപ്പൻഹേഗനിലെ ചരിത്രപ്രസിദ്ധമായ അമലിയൻബോർഗ് കൊട്ടാരത്തിൽ പ്രധാനമന്ത്രി ശ്രീ നരേന്ദ്ര മോദിയെ ഡെൻമാർക്കിലെ രാജ്ഞി മാർഗരിത്ത് II സ്വീകരിച്ചു. ഡെന്മാർക്കിന്റെ സിംഹാസനത്തിലേക്കുള്ള അവരുടെ സ്ഥാനാരോഹണ സുവർണ ജൂബിലി വേളയിൽ പ്രധാനമന്ത്രി രാജ്ഞിയെ ആദരിച്ചു. അടുത്ത കാലത്തായി ഇന്ത്യ-ഡെൻമാർക്ക് ബന്ധങ്ങൾ, പ്രത്യേകിച്ച് ഹരിത തന്ത്രപ്രധാന കൂട്ടായ്മകളിൽ വർദ്ധിച്ചുവരുന്ന വേഗതയെക്കുറിച്ച് പ്രധാനമന്ത്രി അവരോട് വിശദീകരിച്ചു. സാമൂഹിക പ്രവർത്തനങ്ങൾ അഭിവൃദ്ധിപ്പെടുത്തുന്നതിൽ ഡാനിഷ് രാജകുടുംബത്തിന്റെ പങ്കിനെയും അദ്ദേഹം അഭിനന്ദിച്ചു. തനിക്ക് നൽകിയ ഊഷ്മളമായ സ്വീകരണത്തിനും ആതിഥ്യമര്യാദയ്ക്കും പ്രധാനമന്ത്രി രാജ്ഞിയോട് നന്ദി പറഞ്ഞു.
പ്രഗതിയിലൂടെ പദ്ധതികളുടെ പുരോഗതി പ്രധാനമന്ത്രി വിലയിരുത്തി

സദ്ഭരണത്തിനും പദ്ധതികള്‍ സമയബന്ധിതമായി പൂര്‍ത്തിയാക്കുന്നതിനുമുള്ള, വിവര സാങ്കേതിക വിദ്യയിലധിഷ്ഠിതമായ ബഹു മാതൃകാ പ്ലാറ്റ്‌ഫോമായ പ്രഗതിയുടെ ഇരുപത്തിനാലാമത് യോഗത്തില്‍ പ്രധാനമന്ത്രി ശ്രീ. നരേന്ദ്ര മോദി അധ്യക്ഷത വഹിച്ചു. പ്രഗതിയുടെ കഴിഞ്ഞ 23 യോഗങ്ങളില്‍ മൊത്തം 9.46 ലക്ഷം കോടി നിക്ഷേപമുള്ള 208 പദ്ധതികളുടെ പുരോഗതി അവലോകനം ചെയ്തിരുന്നു. 17 മേഖലകളിലെ പൊതു പരാതി തീര്‍പ്പാക്കലും വിശകലനം ചെയ്തു. ഇരുപത്തിനാലാമത് യോഗത്തില്‍ ഉത്തരാഖണ്ഡിലെ കേദാര്‍നാഥ് പുനര്‍ നിര്‍മാണ പ്രവര്‍ത്തനങ്ങളുടെ പുരോഗതി പ്രധാനമന്ത്രി അവലോകനം ചെയ്തു. പ്രവൃത്തിയുടെ പുരോഗതി ഡ്രോണ്‍ ദൃശ്യങ്ങളിലൂടെ സംസ്ഥാന ഗവണ്‍മെന്റ് അവതരിപ്പിച്ചു. ഡല്‍ഹി പോലീസുമായി ബന്ധപ്പെട്ട പരാതികള്‍ കൈകാര്യം ചെയ്യുന്നതിലെയും അവ തീര്‍പ്പാക്കുന്നതിലെയും പുരോഗതി പ്രധാനമന്ത്രി വിലയിരുത്തി. പരാതികള്‍ തീര്‍പ്പാക്കുന്നതിലെ ഗുണനിലവാരം വര്‍ദ്ധിപ്പിക്കേണ്ടതിന്റെ പ്രാധാന്യം പ്രധാനമന്ത്രി ഊന്നിപ്പറഞ്ഞു. ഹിമാചല്‍ പ്രദേശ്, പഞ്ചാബ്, ഹരിയാന, ഉത്തര്‍ പ്രദേശ്, ബീഹാര്‍, ജാര്‍ഖണ്ഡ്, പശ്ചിമ ബംഗാള്‍, ഛത്തീസ്ഖഡ്, മധ്യ പ്രദേശ്, മഹാരാഷ്ട്ര, തമിഴ്‌നാട്, കേരളം എന്നീ സംസ്ഥാനങ്ങളിലായി റെയില്‍വേ, റോഡ്, ഊര്‍ജ്ജം, പെട്രോളിയം എന്നീ മേഖലകളില്‍ നടപ്പിലാക്കുന്ന 10 അടിസ്ഥാനസൗകര്യ പദ്ധതികളുടെ പുരോഗതിയും പ്രധാനമന്ത്രി വിലയിരുത്തി. മൊത്തം 40,000 കോടി രൂപയുടെ പദ്ധതികളാണിവ. പ്രധാനമന്ത്രി കൗശല്‍ വികാസ് യോജന, പ്രധാന്‍ മന്ത്രി മാതൃ വന്ദന യോജന എന്നിവയുടെ നടത്തിപ്പും പ്രധാനമന്ത്രി അവലോകനം ചെയ്തു.
എലിസബത്ത് രാജ്ഞി കൊവിഡിൽ നിന്ന് വേഗത്തിൽ സുഖം പ്രാപിക്കട്ടെയെന്ന് പ്രധാനമന്ത്രി ആശംസിച്ചു

എലിസബത്ത് രാജ്ഞി കൊവിഡിൽ നിന്ന് വേഗത്തിൽ സുഖം പ്രാപിക്കട്ടെയെന്ന് പ്രധാനമന്ത്രി ശ്രീ നരേന്ദ്ര മോദി ആശംസിക്കുകയും അവരുടെ നല്ല ആരോഗ്യത്തിനായി പ്രാർത്ഥിക്കുകയും ചെയ്തു. ബ്രിട്ടന്റെ പ്രധാനമന്ത്രി എച്ച്.ഇ.ബോറിസ് ജോൺസന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു : "എലിസബത്ത് രാജ്ഞി വേഗം സുഖം പ്രാപിക്കട്ടെ, അവരുടെ നല്ല ആരോഗ്യത്തിനായി പ്രാർത്ഥിക്കുന്നു."
രാജ്യത്തെ വിസാ ഭരണക്രമം ലളിതമാക്കാന്‍ മന്ത്രിസഭ അനുമതി നല്‍കി

രാജ്യത്ത് നിലവിലുള്ള വിസാ ഭരണക്രമം ലളിതമാക്കുന്നതിനും ഉദാരവല്‍ക്കരിക്കുന്നതിനും യുക്തിസഹമാക്കുന്നതിനുമുള്ള നിര്‍ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭ യോഗം അംഗീകാരം നല്‍കി. കേന്ദ്ര ആഭ്യന്തര മന്ത്രാലയം ബന്ധപ്പെട്ട വിവിധ വിഭാഗങ്ങളുമായി നടത്തിയ ചര്‍ച്ചകള്‍ക്ക് ശേഷം കേന്ദ്ര ആഭ്യന്തര മന്ത്രിയുടെ അനുമതിയോടെ വിസ നയത്തില്‍ വരുത്തിയ മാറ്റങ്ങളെയും യോഗം അംഗീകരിച്ചു. വിനോദ സഞ്ചാരം, ബിസിനസ്സ്, മെഡിക്കല്‍ ആവശ്യങ്ങള്‍ എന്നിവയ്ക്കായി വിദേശീയര്‍ക്ക് രാജ്യത്തിലേയ്ക്കുള്ള വരവ് ഇതോടെ സുഗമമാകും. ആരോഗ്യ, വിനോദ സഞ്ചാര മേഖലകളിലെ സേവനങ്ങളുടെ കയറ്റുമതിയിലൂടെ നേടുന്ന വര്‍ദ്ധിച്ച വരുമാനം സാമ്പത്തിക വളര്‍ച്ച ത്വരിതപ്പെടുത്തുമെന്നും, സ്‌കില്‍ ഇന്ത്യ, ഡിജിറ്റല്‍ ഇന്ത്യ, മേക്ക് ഇന്‍ ഇന്ത്യ തുടങ്ങിയ ഗവണ്‍മെന്റിന്റെ മുന്‍നിര പദ്ധതികള്‍ വിജയകരമാകുമെന്നും പ്രതീക്ഷിക്കുന്നു. നിയമപരമായ ആവശ്യങ്ങള്‍ക്കായി ഇന്ത്യയിലേയ്ക്കുള്ള വിദേശീയരുടെ സഞ്ചാരം ഇതുവഴി ഗണ്യമായി സുഗമമാകുമെന്നും കരുതുന്നു.
2016 ലെ റിയോ പാരാളിംപിക്‌സിനുള്ള ഇന്ത്യന്‍ കായിക താരങ്ങള്‍ക്ക് പ്രധാനമന്ത്രിയുടെ ആശംസ

ഈ മാസം 7 മുതല്‍ റിയോയില്‍ നടക്കുന്ന ഇക്കൊല്ലത്തെ പാരാളിംപിക്‌സില്‍ ഇന്ത്യയെ പ്രതിനിധീകരിക്കുന്ന കായിക താരങ്ങള്‍ക്ക് പ്രധാനമന്ത്രി ശ്രീ. നരേന്ദ്ര മോദി വിജയാശംസകള്‍ നേര്‍ന്നു. ”റിയോയിലെ ഇക്കൊല്ലത്തെ പാരാളിംപിക്‌സില്‍ പങ്കെടുക്കുന്ന നമ്മുടെ കായിക താരങ്ങള്‍ക്ക് വേണ്ടി ഇന്ത്യയിലെ ജനങ്ങള്‍ ആവേശപൂര്‍വ്വം ഹര്‍ഷാരവം മുഴക്കും. ഇന്ത്യന്‍ സംഘത്തിന് എല്ലാവിധ ആശംസകളും നേരുന്നു. കായിക താരങ്ങള്‍ അവരുടെ പരമാവധി കഴിവുകള്‍ കാഴ്ച വച്ച് നമ്മെയെല്ലാം അഭിമാനഭരിതരാക്കുമെന്ന് എനിക്ക് ഉറപ്പുണ്ട്”, പ്രധാനമന്ത്രി പറഞ്ഞു.
പ്രധാനമന്ത്രിയുടെ അധ്യക്ഷതയിൽ മോർബിയിൽ അവലോകന യോഗം ചേർന്നു

ഈ അപകടവുമായി ബന്ധപ്പെട്ട എല്ലാ വശങ്ങളും തിരിച്ചറിയാൻ കഴിയുന്ന വിശദവും വിപുലവുമായ അന്വേഷണം നടത്തേണ്ടത് കാലഘട്ടത്തിന്റെ ആവശ്യമാണെന്ന് പ്രധാനമന്ത്രി പറഞ്ഞു. അന്വേഷണത്തിൽ നിന്നുള്ള പ്രധാന പഠനങ്ങൾ എത്രയും വേഗം നടപ്പാക്കണമെന്നും അദ്ദേഹം കൂട്ടിച്ചേർത്തു. മുഖ്യമന്ത്രി ഭൂപേന്ദ്രഭായ് പട്ടേൽ, ആഭ്യന്തര സഹമന്ത്രി ഹർഷ് സംഘവി, ഗുജറാത്ത് മന്ത്രി ബ്രിജേഷ് മെർജ, ഗുജറാത്ത് ചീഫ് സെക്രട്ടറി, സംസ്ഥാന ഡിജിപി, ലോക്കൽ കലക്ടർ, എസ്പി, പോലീസ് ഇൻസ്പെക്ടർ ജനറൽ, എംഎൽഎമാർ, എംപിമാർ, മറ്റ് ഉദ്യോഗസ്ഥർ എന്നിവർ യോഗത്തിൽ പങ്കെടുത്തു. നേരത്തെ, മോർബിയിലെത്തിയ പ്രധാനമന്ത്രി പാലം അപകടസ്ഥലം സന്ദർശിച്ചിരുന്നു. പരിക്കേറ്റവർ സുഖം പ്രാപിക്കുന്ന പ്രാദേശിക ആശുപത്രിയിലേക്ക് പോയി. രക്ഷാപ്രവർത്തനത്തിലും ദുരിതാശ്വാസ പ്രവർത്തനങ്ങളിലും ഏർപ്പെട്ടിരിക്കുന്നവരുമായി അദ്ദേഹം സംവദിക്കുകയും അവരുടെ മനക്കരുത്തിനെ അഭിനന്ദിക്കുകയും ചെയ്തു. –ND–
തുംകൂരു  വാഹനാപകടത്തിലെ ജീവഹാനിയിൽ  പ്രധാനമന്ത്രി അനുശോചിച്ചു

കർണാടകയിലെ തുംകുരു ജില്ലയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരിതബാധിതർക്ക് പ്രധാനമന്ത്രിയുടെ ദുരിതാശ്വാസ നിധിയിൽ നിന്നുള്ള സഹായധനവും ശ്രീ മോദി പ്രഖ്യാപിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : "കർണ്ണാടകയിലെ തുംകൂരു ജില്ലയിലുണ്ടായ അപകടം ഹൃദയഭേദകമാണ്. മരിച്ചവരുടെ കുടുംബങ്ങൾക്ക് അനുശോചനം. പരിക്കേറ്റവർക്കൊപ്പമുള്ള പ്രാർത്ഥനകൾ. മരിച്ചവരുടെ അടുത്ത ബന്ധുക്കൾക്ക് പ്രധാനമന്ത്രിയുടെ ദുരിതാശ്വാസ നിധിയിൽ നിന്ന് (പി.എം.എൻ.ആർ.എഫ് ) 2 ലക്ഷം രൂപ നൽകും. പരിക്കേറ്റവർക്ക് 50,000 രൂപ വീതവും നൽകും.
ദേശീയ ശാസ്ത്രദിനത്തില്‍ ശാസ്ത്രജ്ഞരെയും ശാസ്ത്ര കുതുകികളെയും പ്രധാനമന്ത്രി ആശംസിച്ചു: ശാസ്ത്രത്തിന് സര്‍ സി.വി രാമന്റെ സംഭാവനകള്‍ പ്രധാനമന്ത്രി അനുസ്മരിച്ചു

പ്രധാനമന്ത്രി ശ്രീ.നരേന്ദ്ര മോദി ദേശീയ ശാസ്ത്രദിനത്തില്‍ ശാസ്ത്രജ്ഞരെയും ശാസ്ത്രകുതുകികളെയും ആശംസിച്ചു. നമ്മുടെ രാജ്യത്ത് ഗവേഷണങ്ങളുടെയും കണ്ടുപിടുത്തങ്ങളുടെയും മനോഭാവം കൂടുതല്‍ വളരട്ടെയെന്ന് അദ്ദേഹം പറഞ്ഞു. ‘ശാസ്ത്രത്തിന് സര്‍. സി.വി രാമന്‍ നല്കി യ ശാശ്വതമായ സംഭാവനകളെ നാം അത്യന്തം അഭിമാനത്തോടെ ഓര്ക്കു കയാണ്. യുവ മനസ്സുകള്ക്ക്റ അദ്ദേഹം വലിയൊരു പ്രചോദനമാണ്’ പ്രധാനമന്ത്രി പറഞ്ഞു.
കോവിഡ് 19 പ്രതിരോധ നടപടികള്‍ക്കായുള്ള പതിനൊന്ന് ഉന്നതാധികാര സമിതികളുടെ പ്രവര്‍ത്തനം പ്രധാനമന്ത്രിയുടെ ഓഫീസ് വിലയിരുത്തി

കോവിഡ് 19 വ്യാപനത്തിന്റെ പശ്ചാത്തലത്തില്‍ ഉയര്‍ന്നു വരുന്ന വെല്ലുവിളികള്‍ നേരിടുന്നതിന്റെ ഭാഗമായി ഉദ്യോഗസ്ഥരുടെ ഉന്നതാധികാര സമിതി യോഗം പ്രധാനമന്ത്രിയുടെ പ്രിന്‍സിപ്പല്‍ സെക്രട്ടറിയുടെ അധ്യക്ഷതയില്‍ ചേര്‍ന്നു. മഹാമാരിയുടെ ആഘാതം ചെറുക്കുന്നതിനായി നിരന്തരം നടന്നുവരുന്ന ശ്രമങ്ങള്‍ നിരീക്ഷിക്കുന്നതിനായി പ്രധാനമന്ത്രിയുടെ ഓഫീസ് വിവിധ തലങ്ങളില്‍ ആവര്‍ത്തിച്ചു നടത്തുന്ന അവലോകന ശൃംഖലയിലെ ഏറ്റവും ഒടുവിലത്തേതാണ് ഈ യോഗം. കോവിഡ് പ്രതിരോധത്തിനായി ഉന്നതാധികാര സമിതികള്‍ നടത്തിയ പ്രവര്‍ത്തനങ്ങള്‍ പ്രിന്‍സിപ്പല്‍ സെക്രട്ടറി വിലയിരുത്തി. അവശ്യ വസ്തുക്കളുടെ ലഭ്യതയ്ക്കായി വിതരണ ശൃംഖലയും നിര്‍വഹണവുമായി ബന്ധപ്പെട്ട പ്രശ്നങ്ങള്‍, ഇതുമായി ബന്ധപ്പെട്ടിരിക്കുന്നവരുടെ പ്രയോജനത്തിനായി സ്വീകരിച്ച ശ്രമങ്ങള്‍, സാമൂഹ്യ അകലം നിലനിര്‍ത്തുമ്പോഴും കര്‍ഷകര്‍ക്ക് അവരുടെ ഉല്‍പ്പന്നങ്ങള്‍ വിളവെടുക്കുന്നതിനു സഹായകമായ നടപടികള്‍, കൂടുതല്‍ ആത്മവിശ്വാസം വളര്‍ത്തിയെടുക്കുന്നതിന് ആവശ്യമായ നടപടികള്‍, കേന്ദ്ര ആഭ്യന്തര മന്ത്രാലയത്തിന്റെ മാര്‍ഗനിര്‍ദേശങ്ങള്‍ അടിസ്ഥാന തലത്തില്‍ വരെ എത്തിക്കേണ്ടതിന്റെ ആവശ്യകത തുടങ്ങിയ കാര്യങ്ങള്‍ യോഗം ചര്‍ച്ച ചെയ്തു. വിശദമായ പരിശോധന പ്രോട്ടോക്കോളും നടപടി ക്രമങ്ങളും യോഗം വിലയിരുത്തുകയും സംതൃപ്തി പ്രകടിപ്പിക്കുകയും ചെയ്തു. ഇന്നു വരെ 1,45,916 സാമ്പിളുകളാണ് പരിശോധിച്ചത്. കുടിയേറ്റക്കാര്‍, വീടുകള്‍ ഇല്ലാത്തവര്‍ എന്നിവര്‍ ഉള്‍പ്പെടെയുള്ള ദുര്‍ബല വിഭാഗങ്ങള്‍ക്ക് അഭയം നല്‍കുന്നതിന് എല്ലാ സംസ്ഥാനങ്ങളിലെയും ചീഫ് സെക്രട്ടറിമാര്‍ക്ക് നിര്‍ദേശം നല്‍കിയിട്ടുണ്ട്. ഇതു കൂടാതെ കേന്ദ്ര ഗവണ്‍മെന്റ് സംസ്ഥാനങ്ങളുമായി നിരന്തരം സമ്പര്‍ക്കം പുലര്‍ത്തുകയും ജില്ലാ തല പ്രവര്‍ത്തനങ്ങള്‍ നിരീക്ഷിക്കുകയും ചെയ്യുന്നുണ്ട്. വ്യക്തിഗത സുരക്ഷാ ഉപകരണങ്ങളുടെ ഉല്‍പ്പാദനം വര്‍ധിപ്പിക്കുകയും ആരോഗ്യ സംരക്ഷണ പ്രവര്‍ത്തകരുടെ കാര്യശേഷി വര്‍ധിപ്പിക്കാനുള്ള നടപടികള്‍ ഉറപ്പാക്കുകയും ചെയ്തിട്ടുണ്ട്. സന്നദ്ധ സംഘടനകളും സാമൂഹ്യ സമിതികളും പ്രതിരോധ പ്രവര്‍ത്തനങ്ങളില്‍ അണിനിരക്കുന്നുണ്ട്. വിഭവങ്ങളുടെ ഫലപ്രദമായ വിനിയോഗം ഉറപ്പു വരുത്തുന്നതിനും മറ്റുള്ളവരുടെ പ്രവര്‍ത്തന പരിധിയിലെ ഇടപെടല്‍ ഒഴിവാക്കുന്നതിനുമായി ജില്ലാ തലത്തില്‍ സന്നദ്ധ സംഘടനകളുടെ പ്രവര്‍ത്തനം ഏകോപിപ്പിക്കേണ്ടതുണ്ടെന്നും പ്രിന്‍സിപ്പല്‍ സെക്രട്ടറി നിര്‍ദേശിച്ചു. പ്രധാനമന്ത്രി ഗരീബ് കല്യാണ്‍ യോജനയുടെ കീഴില്‍ നല്‍കുന്ന സാമ്പത്തിക ദുരിതാശ്വാസ പാക്കേജിലൂടെ നടപ്പാക്കുന്ന ക്ഷേമ പദ്ധതികളുടെ പുരോഗതിയും യോഗം അവലോകനം ചെയ്തു. യഥാര്‍ത്ഥ ഗുണഭോക്താക്കളിലേയ്ക്ക് ആനുകൂല്യങ്ങള്‍ എത്തിച്ചേരുന്നു എന്നത് ഉറപ്പാക്കാന്‍ വിവരശേഖരണം കൃത്യമായി ചെയ്യേണ്ടത് പ്രധാനമാണെന്നും പ്രിന്‍സിപ്പല്‍ സെക്രട്ടറി അടിവരയിട്ടു പറഞ്ഞു. രാജ്യത്തുടനീളം വിവരങ്ങള്‍ സമയബന്ധിതമായി എത്തിക്കുവാനുള്ള നടപടികളെ കുറിച്ച് യോഗത്തില്‍ ചര്‍ച്ച ചെയ്തു. പ്രാദേശിക ഭാഷകളില്‍ തന്നെ ആശയവിനിമയം നടത്തി ഒന്നൊഴിയാതെ എല്ലാ പൗരന്മാരിലേയ്ക്കും വിവരങ്ങള്‍ എത്തിക്കുന്നതിനും ഊന്നല്‍ നല്‍കി. സാങ്കേതിക – വിവര ശേഖരണ രംഗം പരിശോധിക്കുമ്പോള്‍, ആരോഗ്യ സേതു ആപ്ലിക്കേഷന്റെ പങ്കില്‍ സംതൃപ്തി പ്രകടിപ്പിക്കുമ്പോള്‍ തന്നെ, ആപ്ലിക്കേഷനുമായുള്ള ഉപയോക്താക്കളുടെ ഇടപഴകല്‍ കൂടുതല്‍ സജീവമാക്കേണ്ടതുണ്ട് എന്ന വിലയിരുത്തലും യോഗത്തിലുണ്ടായി. പ്രധാനമന്ത്രിയുടെ ഓഫീസിലെയും മറ്റ് മന്ത്രാലയങ്ങളിലെയും മുതിര്‍ന്ന ഉദ്യോഗസ്ഥരും യോഗത്തില്‍ പങ്കെടുത്തു.